At Baɛziz, dayem akken iddukulen, yenna-as : ddem-d tanegḥelt yya-d ad ndukel. Ɛli ur yezri ara d acu, meɛna iwala udem n urfiq-is yexṣer, ur t-iseqsa ara akk, idem tanegḥelt-is yeffeɣ, dduklen akken, lqayed yewweḍ ɣer lḥemmam yeqḍa-d ṣwaleḥ-is, mi ifuk yezzi ɣer yimeddukalis yenna-asen : nekk ccix Muḥend iceyyeɛ-d ɣur-i yyat naweḍ ɣer din, ruḥen, mi wwḍen ɣer At Ḥmed yebda ccix ihedder-as i lqayed yenna-as : a Ɛmer bezzaf tjureḍ ɣef lɣaci, treɣbed deg wanect-a leqḥed akked leqhar, ur ttekkes ara sser ɣef medden. Lqayed yerfa yenna-as : uh a ccix wagi mačči d ceɣel-ik, d ceɣel-iw nekk, yerna tumurt-a teẓriḍ belli nebḍa-tt yid-k ɣef sin, deg wasif ɣer da inek ayen ik-yehwan txedmed-t deg-s, ma deg wasif akkin di leɛnaya-k a ccix ur iyi-d-keccem ara. Yerfed ccix tacḍadt ubernus-is iɣum yis imi-s yenna-as : a Ɛmer ɛuhdeɣ